b'\n_START_ARTICLE_\nPokolj u Vitezu\n_START_PARAGRAPH_\nPokolj u Vitezu bio je ratni zlo\xc4\x8din koji su po\xc4\x8dinile bo\xc5\xa1nja\xc4\x8dko-muslimanske snage nad Hrvatima tijekom agresije na prostore Hrvata Srednje Bosne. Po\xc4\x8dinile su ga 10. lipnja 1993. godine. Pripadnici Armije Bosne i Hercegovine ispalili su granatu na dje\xc4\x8dje igrali\xc5\xa1te u Vitezu, pri \xc4\x8demu je poginulo je 8 djece dobi od 9 do 15 godina._NEWLINE_10. lipnja 1993. u Vitezu, oko 20 sati i 45 minuta , doletjela je granata s polo\xc5\xbeaja tzv. Armije BiH, kalibra 120 mm, i pala dva metra od 14-ero djece u igri na dje\xc4\x8djem igrali\xc5\xa1tu.  Na licu mjesta je poginulo petero, a u bolnici od posljedica ranjavanja troje djece u dobi od 9 do 15 godina.  Ostalih \xc5\xa1estero djece je bilo ranjeno. Razorna mo\xc4\x87 granate vidjela se po tome \xc5\xa1to su roditelji svoju djecu prepoznavali po odje\xc4\x87i i obu\xc4\x87i. Video snimak tog stravi\xc4\x8dnog doga\xc4\x91aja, zbog brutalnosti, nije htjela objaviti nijedna inozemna TV mre\xc5\xbea.  Za po\xc4\x8dinjeni zlo\xc4\x8din jo\xc5\xa1 nitko nije procesuiran.'